ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኒክ ያሪስ፡ ንሕልፈት ተፈሪዱ፡ ን22 ዓመት ብጌጋ ተኣሲሩ 21 ጥቅምቲ 2019 ምንጪ ስእሊ, Nick Yarris መግለጺ ስእሊ, ኒክ ያሪስ፡ ወዲ 20 ዓመት እንከሎ፡ ብጾታዊ ዓመጽን ቅትለትን ተኸሲሱ ተኣሲሩ ንዓለም ኣውያት ብኣውያት ገይሮምዋ፡ ግን ከኣ እኹል መረዳእታ ክቐርበሎም ስለ ዘይከኣለ ወይ ብዘይምትሓዞም፡ ግቡእ መቕጻዕቲ ከይረኸቡ ዝተርፉ ውሑዳት ኣይኮኑን። ብጌጋ፡ ተኸሲሶም ኣብዘይውዓሉዎ ዝፍረዱ'ውን ከምኡ። ንሕልፈት ተፈሪዱ፡ ንዓለም ብሞት ዝሰናበተላ መዓልቲ ክጽበ፡ 22 ዓመት ኣብ ቤት ማእሰርቲ ኣሕሊፉዎ። ክሳብ እቲ መርመራ 'ዲኤንኤ' ተኻይዱ ናጻ ዝወጽእ፡ ብጌጋ ብጾታዊ ዓመጽን ቕትለትን ተኸሲሱ፡ ኣብ ቤት ማእሰርቲ ተከላቢቱ። "ን22 ዓመት ዝተጸበኹዎ ሞት ህይወተይ ኣድሒኑለይ'ዩ። ነዚ ናይ ህይወተይ ሓደገኛ ክፍሊ ድማ ሰጊረዮ እየ" ይብል። ኒክ ያሪስ፡ ብዘይውዓሎ ገበን ነዚ ኹሉ ዓመት ብምእሳሩ ተጣዒሱ ኣይፈልጥን። ዳርጋ ዝበዝሕ ግዝኡ ኣብ ጽምው ሓብሲ፣ ሓልሓሊፉ ድማ ብዋርድያታት እቲ ቤት ማእሰርቲ ከቢድ ማህረምቲ እናበጽሖ'ዩ ኣሕሊፉዎ። ኣብ ሓደ ኣጋጣሚ'ውን ብሌን ዓይኑ ስኢኑ። "ሰባት እናጎድኡኻ እናርኣኻ፡ እዱብ ክትኸውን ምኽኣል'ዩ እቲ ዝኸበደ ነገር" ይብል። "ንስክላ ካብ ሞት ኣምሊጠ" “ካብ ሞት ዳርጋ ዝነቓሕኹ እዩ መሲሉኒ” መጥባሕቲ ኣብ ኣፍሪቃ "ክልተ ሳዕ ሞት" ኣብ ከምዚ ዝበለ ጽንኩር ኩነታት ኮይኑ ግን፡ ሕጊ ተማሂሩ፤ ሓልሓሊፉ ኣብ መዓልቲ ሰለስተ መጽሓፍ የንብብ። "ቀንዲ ዕላማ እቲ ትምህርተይ፡ ቅድሚ መርሸንተይ ውርጹጽ መብርሂ ንምሃብ ንክበቅዕ እዩ ነይሩ" ካብተን ኣብ ቤት ማእሰርቲ ዝጸንሐለን 23 ዓመታት፡ 22 ዓመት ሙሉእ ክርሸን'የ ኢሉ ኣሚኑ'ዩ ኣሕሊፉዎ። ኒክ፡ ኣብ ህይወቱ ዘጓነፉ ነገራት ኣብ ዕለት 13 ዝተፈጥሩ'ዮም ኢሉ ስለ ዝኣምን፡ ኣብ 2016 ብዛዕባ ህይወቱ ዘዘንቱ "The Fear of 13" ዝሰመዮ መጽሓፍ ጽሒፉ። ምንጪ ስእሊ, Getty Images መግለጺ ስእሊ, ኒክ፡ ኣብዚ ሕጂ እዋን ኣብ ዓለም ዕድመ ልክዕ ማእሰርቲ ክጠፍእ ይጉስጉስ "ኣብ ቤት ማእሰርቲ ዝተወሰኑ ዓመታት ምስ ጸናሕኩ፡ ቁጡዕ ባህሪያተይ እናተቐየረ፣ ንነብሰይ እናፈተሽኹ መጺአ። በዚ ምክንያት፡ እቲ 23 ሰዓታት ሙሉእ ኣብ ጽምው ሓብሲ ዘሕለፍኩዎ ግዘ ኣይስምዐንን። ንብሕትኻ ምዃን የስተማቕሮ'የ" ይብል። "ካብ ቤት ማእሰርቲ ምስ ወጻእኹ ጀሚሩ ዝኾነ ዓይነት ስነ ልቦናዊ ደገፍ ኣይረኸብኩን። ኣብኡ ከለኹ እቲ ሞያ ኣጽኒዐዮ፤ ኣብ ነብሰይ ድማ ኣተግቢረዮ"። ኒክ፡ ምስ ወለዱን ሓሙሽተ ኣሕዋቱን ኣብ ፊላደልፊያ'ዩ ዓብዩ። ቆልዓ ሸውዓተ ዓመት ምስ ኮነ፡ ሓደ ቆልዓ፡ ኒክ ናይ ሓንጎል መጉዳእቲ ዘስዕበሉ ከቢድ ማህረምቲ ኣብ ርእሱ ምስ ኣብጽሐ ዓሚጹዎ። እዚ ንሰድርኡ ኣይተዛረቦን። ውድቀት ሕቡራት ሃገራት ኣብ ሊቢያ ዘቃልዐ ሞት ሓደ ስደተኛ ብኸመይ'ዩ፡ ሞት ንምርካብ ዝተገበረ መጽናዕቲ ጨረር፡ ራዳር ፈጢሩ?
